stanford-oval/wikipedia huggingface dataset:
เอ็นเอชแอล 14

| เอ็นเอชแอล 14 |
| --- | --- |

ผู้พัฒนา: อีเอแคนาดา
ผู้จัดจำหน่าย: อีเอสปอร์ตส์
ชุด: เอ็นเอชแอล
เครื่องเล่น: เพลย์สเตชัน 3 เอ็กซ์บ็อกซ์ 360
วางจำหน่าย: 
แนว: กีฬา (ฮอกกี้น้ำแข็ง)
รูปแบบ: ผู้เล่นคนเดียว, หลายผู้เล่น, หลายผู้เล่นออนไลน์
เอ็นเอชแอล 14 (อังกฤษ: NHL 14) เป็นวิดีโอเกมฮอกกี้น้ำแข็ง ซึ่งได้รับการพัฒนาโดยอีเอแคนาดาและจะได้รับการเปิดตัวโดยอีเอสปอร์ตส์ เกมนี้เป็นเกมลำดับที่ 23 ของชุดเกม เอ็นเอชแอล วางจำหน่ายในวันที่ 10 กันยายน ค.ศ. 2013 ในทวีปอเมริกาเหนือ และสามวันต่อมาในยุโรปเช่นเดียวกับออสเตรเลียและนิวซีแลนด์ อย่างไรก็ตาม เกมจะได้รับการเปิดตัว ณ วันที่ 7 กันยายน ค.ศ. 2013 สำหรับสมาชิกของบริการอีเอสปอร์ทซีซันทิกเก็ต
เช่นเดียวกับปกเอ็นเอชแอล 13 ไม่ว่าใครต่างก็สามารถลงคะแนนให้แก่ผู้เล่นที่พวกเขาปรารถนาที่จะเห็นบนหน้าปกเอ็นเอชแอล 14 ได้ การโหวตเริ่มขึ้นในวันที่ 22 เมษายน ค.ศ. 2013 โดยมีผู้เล่นเอ็นเอชแอล 60 คน (2 คนในแต่ละทีม) ในการโหวตแบบแพ้คัดออกพร้อมกับผู้เล่นสองคนในแต่ละการแข่งขันที่เพิ่มขึ้น และปิดการโหวตในวันที่ 2 มิถุนายน ค.ศ. 2013  ซึ่งผู้รักษาประตูทีมนิวเจอร์ซีย์เดวิลส์ชื่อมาร์ติน โบรดัวร์ กับผู้รักษาประตูทีมโคลัมบัสบลูแจ็คเก็ตส์ชื่อเซอร์เก โบบรอฟสกี ได้ผ่านการคัดเลือกเข้าสู่รอบสุดท้าย และแล้ว โบรดัวร์ก็ได้รับการประกาศให้เป็นผู้ชนะเมื่อวันที่ 28 มิถุนายน ค.ศ. 2013  เอ็นเอชแอล 14 จะทำภาพปกเป็นผู้รักษาประตูครั้งแรกนับจากที่เคยมีในเอ็นเอชแอล 97 (จอห์น แวนบีสบรูค อยู่บนปกในปีนั้น) เช่นเดียวกับผู้รักษาประตูที่อยู่บนปกวิดีโอเกมฮอกกี้น้ำแข็งครั้งแรกตั้งแต่มาร์ตี เทอร์โค ในเอ็นเอชแอล 2K6 ของ 2เคสปอร์ตส์ (ส่วนสตีเวน สแตมคอส ได้ปรากฏบนปกเอ็นเอชแอล 12 แต่เฉพาะในภูมิภาคที่ใช้ระบบพัลเท่านั้น) ซึ่งการผลิตเกมเกือบจะเสร็จสมบูรณ์และจะมีเดโมเปิดตัวในอีกไม่นาน
ลักษณะเฉพาะ

เอ็นเอชแอล 14 มีการปรับปรุงเอนจินเกมใหม่สองตัว โดยอิงกับเกมกีฬาอื่นที่ได้รับการพัฒนาโดยอีเอแคนาดา การปะทะกันทางฟิสิกส์ที่บรรจุในภาคนี้จะเป็นเทคโนโลยีหลักแบบเดียวกับที่อยู่เบื้องหลังฟีฟ่าเพลเยอร์อิมแพคเอนจิน สำหรับการต่อสู้ที่สมจริง โดยเกมได้ใช้เอ็นฟอซเซอร์เอนจินที่ใช้กับซีรีส์ไฟท์ไนท์ นอกจากนี้ เอนจินด้านสเก็ตเสมือนจริงยังได้มีการปรับปรุงมากขึ้น และเกมมีระบบการทำเด็คใหม่ ส่วนโหมดอาชีพในเกมสามารถทำปฏิกิริยาโต้ตอบถึงผู้เล่นได้ทั้งหมด
แหล่งข้อมูลอื่น

Official website
เอ็กซ์พีเดีย (บริษัท)

| --- | --- |

สำนักงานใหญ่ของ Expedia, Inc.ในเมืองเบลล์วิว รัฐวอชิงตัน
ประเภท: มหาชน
การซื้อขาย: NASDAQ: EXPE S&P 500 Component
อุตสาหกรรม: ท่องเที่ยว เทคโนโลยี
ก่อตั้ง: 22 ตุลาคม 1996; 28 ปีก่อน (1996-10-22) (เป็นแผนกหนึ่งของ ไมโครซอฟท์)
สำนักงานใหญ่: เบลล์วิว รัฐวอชิงตัน สหรัฐอเมริกา
บุคลากรหลัก: Barry Diller (Chairman) Dara Khosrowshahi (CEO) Mark Okerstrom (CFO)
ผลิตภัณฑ์: Expedia.com Hotels.com Hotwire.com trivago Egencia Venere Classic Vacations Expedia Local Expert Travelocity Orbitz HomeAway CarRentals.com
รายได้:  US$ 5.763 พันล้าน (2014)
รายได้จากการดำเนินงาน:  US$ 517.8 ล้าน (2014)
รายได้สุทธิ:  US$ 398.1 ล้าน (2014)
สินทรัพย์:  US$ 9.02 พันล้าน (2014)
พนักงาน: 18,000 (ธันวาคม 2014)
บริษัทแม่: Liberty Media 
บริษัทเอ็กซ์พีเดียกรุ๊ป (อังกฤษ: Expedia Group, Inc.)รับทำทะเบียนการค้า  เป็นบริษัทสัญชาติอเมริกาที่ให้บริการด้านการท่องเที่ยวออนไลน์ระดับโลก โดยมีธุรกิจในเครือหลากหลายแบรนด์ ได้แก่ Expedia.com, Hotels.com, Hotwire.com, trivago, Egencia (ชื่อเดิมคือ Expedia Corporate Travel), Venere.com, Expedia Local Expert, Classic Vacations, Expedia CruiseShipCenters, Travelocity, Orbitz และ HomeAway บริษัทในเครือของ Expedia, Inc. ดำเนินธุรกิจโดยมีจุดขายภายใต้แบรนด์นี้มากกว่า 100 จุดขายในกว่า 60 ประเทศ นอกจากนี้ Expedia, Inc. ยังให้บริการด้านการจองสำหรับการเดินทางแก่พันธมิตรมากกว่า 10,000 ราย เช่น สายการบินและโรงแรม แบรนด์สำหรับผู้บริโภค และเว็บไซต์ต่างๆ ที่มีปริมาณผู้เยี่ยมชมเว็บไซต์สูงผ่านทาง Expedia Affiliate Network โดย 80% ของพันธมิตรเหล่านี้ดำเนินงานผ่าน API ของตนเอง ทั้งนี้ Expedia, Inc. จดทะเบียนในตลาดหุ้น Nasdaq ภายใต้สัญลักษณ์ EXPE
ประวัติ

Expedia, Inc. ซึ่งก่อตั้งขึ้นในฐานะที่เป็นแผนหนึ่งของไมโครซอฟท์ในเดือนตุลาคม 1996 ได้แยกตัวออกมาในปี 1999 และต่อมา TicketMaster ได้เข้าซื้อกิจการไปในปี 2001 (TicketMaster ได้เปลี่ยนชื่อเป็น USA Networks ในปี 2001 และเปลี่ยนเป็น InterActiveCorp ในปี 2003) IAC ได้แตกกลุ่มธุรกิจท่องเที่ยวของตนออกมาภายใต้ชื่อเอ็กซ์พีเดียในเดือนสิงหาคม 2005 ซึ่งประกอบด้วย Expedia, Expedia Corporate Travel (Egencia ในปัจจุบัน), TripAdvisor, Classic Vacations, eLong, Hotels.com และ Hotwire.com  ในปลายปี 2011 Expedia, Inc. แยกตัวออกจาก TripAdvisor Media Group โดยยังคงรักษาความเป็นแบรนด์ธุรกิจการท่องเที่ยวของบริษัทเอาไว้ เมื่อวันที่ 21 ธันวาคม 2012 Expedia, Inc. ได้เข้าซื้อหุ้นส่วนใหญ่ใน Trivago ซึ่งเป็นเมตาเสิร์ชเอนจินด้านการท่องเที่ยว โดยทำการซื้อขายในรูปแบบเงินสดและผลประโยชน์ทางหุ้นรวมกันซึ่งคิดเป็นมูลค่า 477 ล้านยูโร (ประมาณ 630 ล้านดอลลาร์สหรัฐฯ)
Richard Barton ซึ่งเป็น CEO คนแรกระบุว่า คำว่าเอ็กซ์พีเดีย (Expedia) นั้นมาจากการผสมกันของคำว่า “การสำรวจและความเร็ว” (exploration และ speed) และมีตัวอักษร "X" ที่มีคะแนนสูงในเกมสแคร็บเบิล
ในปี 2012  หน่วยธุรกิจ Engecia ของ Expedia ได้เข้าซื้อกิจการ  Via Travel ซึ่งเป็นบริษัทท่องเที่ยวที่ใหญ่ที่สุดในนอร์เวย์ การเข้าซื้อกิจการครั้งนี้ได้กระตุ้นยอดขายโดยรวมของ Expedia ให้กลายเป็นบริษัทด้านการท่องเที่ยวที่มีรายได้สูงสุดในปี 2013
ในปี 2013  Expedia เข้าซื้อกิจการ 61% ของ Trivago ซึ่งเป็นหนึ่งในบริษัทเมตาเสิร์ชยอดนิยม
เมื่อวันที่ 6 กรกฎาคม 2014 มีการประกาศว่า Expedia, Inc. ได้ตกลงซื้อกิจการของ Wotif.com Holdings Ltd ซึ่งเป็นบริษัทท่องเที่ยวออนไลน์ที่ครอบคลุมภูมิภาคเอเชีย-แปซิฟิก ทั้งนี้ แบรนด์ของ Wotif ได้แก่ Wotif.com, lastminute.com.au และ travel.com.au
ในเดือนตุลาคม 2014 Australian Competition and Consumer Commission ได้อนุมัติการเข้าซื้อ Wotif.com ซึ่งเป็นผู้ให้บริการด้านการจองของออสเตรเลียแก่ Expedia, Inc. ด้วยเงินจำนวน 610 ล้านดอลลาร์สหรัฐฯ
ในเดือนมกราคม 2015 Expedia, Inc. ได้ซื้อ Travelocity จาก Sabre Corp เป็นเงิน 280 ล้านดอลลาร์สหรัฐฯ โดยก่อนหน้านี้ Expedia, Inc. ทำงานร่วมกับ Travelocity เพื่อให้บริการแพลตฟอร์มด้านเทคโนโลยีสำหรับจุดขายของ Travelocity ในสหรัฐฯ และแคนาดา
ในเดือนกุมภาพันธ์ 2015 Expedia, Inc. ตกลงเข้าซื้อ Orbitz ด้วยเงินสด 1.2 พันล้านดอลลาร์สหรัฐฯ ในเดือนกันยายน 2015 Expedia, Inc. ได้รับอนุมัติจากเจ้าหน้าที่ป้องกันการผูกขาดของสหรัฐฯ ให้สามารถเข้าซื้อ Orbitz ได้
ติดต่อการทำ ทะเบียนการค้า  ในไทย ย้อนหลัง ID line  n007t008
ในปี 2015 Expedia, Inc. ซื้อ HomeAway เป็นเงิน 3.9 พันล้านดอลลาร์สหรัฐฯ
คดีภาษีในเซาท์แคโรไลนา

เมื่อวันที่ 18 มกราคม 2011 Travelscape ซึ่งเป็นบริษัทย่อยของ Expedia, Inc. ที่ตั้งอยู่ใน ลาสเวกัส ได้รับคำสั่งจาก ศาลฎีกาของสหรัฐอเมริกา ให้ชำระเงินจำนวน 6.3 ล้านดอลลาร์สหรัฐฯ เป็นค่าภาษีการขายย้อนหลังให้แก่รัฐ เซาท์แคโรไลนา ซึ่งทาง Travelscape โต้แย้งว่าความพยายามเก็บภาษีผู้ค้าปลีกออนไลน์ที่ตั้งอยู่นอกรัฐของเซาท์แคโรไลนานั้นละเมิดกฎหมาย Dormant Commerce Clause ทั้งนี้ ในคำตัดสินที่เป็นเอกฉันท์นั้น ศาลพิจารณาว่าบริษัทมีการแสดงตัวในรัฐมากเพียงพอที่จะต้องเรียกเก็บภาษีการขาย แม้ว่า Travelscape จะไม่ได้มีสิ่งก่อสร้างทางกายภาพในรัฐเซาท์แคโรไลนา แต่ศาลก็พิจารณาว่าการเดินทางเพื่อการขายของพนักงานบริษัทที่เกิดขึ้นเป็นประจำและข้อเท็จจริงที่บริษัทได้จัดหาห้องพักของโรงแรมในรัฐนั้นพิสูจน์ให้เห็นถึงการปรากฏตัวเพื่อจุดประสงค์ต่างๆ ที่เกี่ยวข้องกับภาษี
แบรนด์

CarRentals.com
CheapTickets
Classic Vacations
Ebookers
Egencia - ชื่อเดิมคือ Expedia Corporate Travel
Expedia
Expedia Affiliate Network
Expedia Local Expert
HomeAway
Hotels.com
Hotwire Group
Orbitz
Travelocity
trivago
Venere.com
wotif.com
คู่แข่ง

BookIt.com
EDreams
HotelQuickly
The Priceline Group (Booking.com, Agoda.com ฯลฯ)
Travix International B.V.
Airbnb
Asiatravel.com
TUI Travel
การควบรวมและการเข้าซื้อกิจการ

Expedia, Inc. เริ่มเข้าซื้อกิจการของ Travelscape ด้วยเงิน 89.75 ล้านดอลลาร์สหรัฐฯ และ VacationSpot.com ด้วยเงิน 80 ล้านดอลลาร์สหรัฐฯ เป็นครั้งแรกเมื่อวันที่ 17 มีนาคม 2000 หลังจากนั้นได้เข้าซื้อ Classic Custom Vacations ในเดือนมีนาคม 2002 ด้วยเงิน 78 ล้านดอลลาร์สหรัฐฯ โดยบริษัทได้แตกธุรกิจออกเป็นสี่ส่วน ซึ่งบางส่วนของบริษัทถูกขายให้กับบริษัทอื่น เมื่อวันที่ 31 ธันวาคม 2000 Technology Crossover Ventures เข้าซื้อหุ้นส่วนน้อยซึ่งคิดเป็น 7% ใน Expedia, Inc. ด้วยเงิน 50 ล้านดอลลาร์สหรัฐฯ โดยที่ USA Networks เข้าซื้อหุ้นส่วนใหญ่ของบริษัทในสัดส่วน 65% เมื่อวันที่ 5 กุมภาพันธ์ 2002 ด้วยเงิน 1.372 พันล้านดอลลาร์สหรัฐฯ และในปีต่อมา เมื่อวันที่ 8 สิงหาคม 2003 USA Interactive ก็ได้เข้าซื้อ Expedia, Inc. ด้วยเงิน 3.636 พันล้านดอลลาร์สหรัฐฯ ในท้ายที่สุด Expedia, Inc. ก็ถูกแยกออกมาเป็นนิติบุคคลอิสระโดยมีมูลค่า 7.981 พันล้านดอลลาร์สหรัฐฯ บริษัทมีการเข้าซื้อกิจการมากที่สุดในปี 2002 โดยทำการเข้าซื้อสามบริษัท ได้แก่ Classic Custom Vacations, Metropolitan Travel และ Newtrade Technologies
ในเดือนมกราคม 2015 Expedia, Inc. เข้าซื้อ Travelocity ซึ่งเป็นบริษัทท่องเที่ยวออนไลน์จาก Sabre Corporation บริษัทด้านเทคโนโลยีด้วยเงิน 280 ล้านดอลลาร์สหรัฐฯ
การควบรวมและการเข้าซื้อกิจการ > การเข้าซื้อกิจการ

| วันที่ | บริษัท | ธุรกิจ | ประเทศ | มูลค่า (USD) | อ้างอิง |
| --- | --- | --- | --- | --- | --- |
| 000000002000-03-17-000017 มีนาคม 2000 | Travelscape | ผู้ให้บริการอินเทอร์เน็ต |  สหรัฐอเมริกา | $89,750,000 |  |
| 000000002001-03-17-000017 มีนาคม 2001 | Vacationspot | ผู้ให้บริการอินเทอร์เน็ต |  สหรัฐอเมริกา | $70,850,000 |  |
| 000000002002-03-11-000011 มีนาคม 2002 | Classic Custom Vacations | บริษัทท่องเที่ยว |  สหรัฐอเมริกา | $78,000,000 |  |
| 000000002002-07-11-000011 กรกฎาคม 2002 | Metropolitan Travel | บริษัทท่องเที่ยว |  สหรัฐอเมริกา | — |  |
| 000000002002-10-28-000028 ตุลาคม 2002 | Newtrade Technologies | ซอฟต์แวร์การจอง |  แคนาดา | — |  |
| 000000002004-04-05-00005 เมษายน 2004 | Activity World | การเดินทางและการท่องเที่ยว |  สหรัฐอเมริกา | — |  |
| 000000002004-04-12-000012 เมษายน 2004 | Egencia | บริษัทท่องเที่ยว |  ฝรั่งเศส | — |  |
| 000000002008-07-15-000015 กรกฎาคม 2008 | Venere.com | เครื่องมือในการจองโรงแรม |  อิตาลี | €200,000,000 |  |
| 000000002010-10-18-000018 ตุลาคม 2010 | Mobiata | นักพัฒนาแอพมือถือ |  สหรัฐอเมริกา | — |  |
| 000000002012-04-27-000027 เมษายน 2012 | VIA Travel | บริษัทจัดการการเดินทาง |  นอร์เวย์ | — |  |
| 000000002013-03-12-000012 มีนาคม 2013 | trivago GmbH | เมตาเสิร์ชเอนจินด้านโรงแรม |  เยอรมนี | $564,000,000 |  |
| 000000002014-07-06-00006 กรกฎาคม 2014 | Wotif | บริษัทท่องเที่ยว |  ออสเตรเลีย | $657,000,000 |  |
| 000000002015-01-23-000023 มกราคม 2015 | Travelocity | บริษัทท่องเที่ยว |  สหรัฐอเมริกา | $280,000,000 |  |
| 000000002015-09-17-000017 กันยายน 2015 | Orbitz | บริษัทท่องเที่ยว |  สหรัฐอเมริกา | $1.6×10^9 |  |
| 000000002015-11-04-00004 พฤศจิกายน 2015 | HomeAway | บริการให้เช่าที่พักในช่วงวันหยุด |  สหรัฐอเมริกา | $3.9×10^9 |  |
การควบรวมและการเข้าซื้อกิจการ > การขายกิจการ

| วันที่ | ผู้เข้าซื้อ | บริษัทเป้าหมาย | ธุรกิจเป้าหมาย | ประเทศของผู้เข้าซื้อ | มูลค่า (USD) | อ้างอิง |
| --- | --- | --- | --- | --- | --- | --- |
| 000000002000-12-31-000031 ธันวาคม 2000 | Technology Crossover Ventures | Expedia, Inc. | การท่องเที่ยวออนไลน์ |  สหรัฐอเมริกา | $50,000,000 |  |
| 000000002002-02-05-00005 กุมภาพันธ์ 2002 | USA Networks | Expedia, Inc. | การท่องเที่ยวออนไลน์ |  สหรัฐอเมริกา | $1.372×10^9 |  |
| 000000002003-08-08-00008 สิงหาคม 2003 | USA Interactive | Expedia, Inc. | การท่องเที่ยวออนไลน์ |  สหรัฐอเมริกา | $3.636×10^9 |  |
| 000000002005-08-09-00009 สิงหาคม 2005 | IAC/InterActiveCorp | Expedia Inc. | การท่องเที่ยวออนไลน์ |  สหรัฐอเมริกา | $7.981×10^9 |  |
ที่ตั้ง

Expedia, Inc. มีสำนักงานใหญ่อยู่ในอาคารที่มีชื่อว่า Expedia Building ซึ่งตั้งอยู่ใจกลางเมืองเบลล์วิว รัฐวอชิงตัน  โดย Expedia, Inc. ครองพื้นที่ตั้งแต่ชั้น 3 ถึงชั้น 19 (และบางส่วนของชั้น 20) ของอาคารที่มีความสูง 20 ชั้นแห่งนี้ โดยอาคารดังกล่าวสร้างเสร็จเมื่อปี 2008 ซึ่งเดิมทีมีการคาดการณ์กันอย่างกว้างขวางว่า Google ต้องการครอบครองพื้นที่ส่วนใหญ่ของอาคาร แต่เนื่องจากเกิดอุบัติเหตุปั้นจั่นในปี 2006 ทำให้การก่อสร้างอาคารล่าช้าและทำให้ Google ถอนตัวออกจากโครงการ
เมื่อวันที่ 2 เมษายน 2015 Expedia, Inc. ประกาศว่าพวกเขาอาจย้ายสำนักงานใหญ่ของตนไปยังย่าน อินเทอร์เบย์ ของ ซีแอตเทิล ภายในปลายปี 2018 โดยซื้อพื้นที่ของ Amgen บนพื้นที่ริมน้ำของ อ่าวเอลเลียต ด้วยเงิน 228.9 ล้านดอลลาร์สหรัฐฯ ในส่วนหนึ่งของการย้ายสำนักงานนี้ Expedia, Inc. เสนอให้มีการขยายพื้นที่สำนักงานจาก 41 เอเคอร์ เป็น 1.23 ล้านตารางฟุต เพื่อรองรับพนักงาน 4,500 คน ทั้งนี้ โครงการดังกล่าวออกแบบโดย Bohlin Cywinski Jackson
ในเวลาต่อมาการย้ายสำนักงานถูกเลื่อนออกไปเป็นปี 2019 โดยอ้างถึงอุปสรรคด้านโลจิสติกบางประการ ซึ่งรวมถึงการเดินทางจาก อีสต์ไซด์ ไปยังซีแอตเทิลและการจราจรที่ติดขัดในพื้นที่ นอกจากนี้ ยังมีการประกาศมอบรางวัลจูงใจให้แก่พนักงานที่มองหาการคมนาคมรูปแบบอื่น โดยทางบริษัทมีการสำรวจบริการ รถรับส่งของบริษัท จาก ลานจอดรถ ใน เรดมอนด์
รางวัล

ในปี 2008 Expedia, Inc. ได้รับขนานนามว่าเป็นบริษัทบนอินเทอร์เน็ตที่น่าชื่นชมมากที่สุดในสหรัฐอเมริกาจากการเปิดเผยโดยนิตยสาร Fortune โดย Expedia, Inc. รั้งอันดับสามรองจาก IAC และ Google ตามด้วย Amazon.com ในอันดับที่สี่
นอกจากนี้ National Travel ซึ่งเป็นบริษัทในเครือของ American Express Travel ประกาศว่าได้เพิ่ม Expedia Vacations ลงในกลุ่มผู้ให้บริการด้านการท่องเที่ยวของบริษัท
Expedia, Inc. ติดอันดับต้นๆ ในรายชื่อบริษัทที่น่าชื่นชมมากที่สุดของนิตยสาร Fortune โดยในปี 2008 Expedia, Inc. รั้งอันดับที่ 3 ในประเภทอุตสาหกรรมการบริการทางอินเทอร์เน็ต/ค้าปลีก และติดอยู่ในรายชื่อของบริษัทที่น่าชื่นชมมากที่สุดในรัฐวอชิงตัน
Expedia, Inc. ได้รับการขนานนามว่าเป็นหนี่งใน “บริษัทที่มีการบริหารจัดการยอดเยี่ยมที่สุดของอเมริกา” โดยนิตยสาร Forbes ทั้งนี้ Expedia, Inc. มีชื่ออยู่ในรายชื่อบริษัทมหาชนของอเมริกาที่มีผลกำไรไม่ต่ำกว่า 1 พันล้านดอลลาร์สหรัฐฯ ที่มีการบริหารจัดการยอดเยี่ยมที่สุด 400 อันดับแรกของ Forbes เป็นครั้งแรก
เอ็นดับเบิลยูเอ อาลาบาม่า เฮฟวี่เวท แชมเปียนชิป

เอ็นดับเบิลยูเอ อาลาบาม่า เฮฟวี่เวท แชมเปียนชิป (อังกฤษ: NWA Alabama Heavyweight Championship) เป็นเข็มขัดแชมป์มวยปล้ำอาชีพของสมาคม เนชันนัลเรสต์ลิงอัลไลแอนซ์ (NWA) ที่สถาปนาขึ้นในวันที่ 5 ตุลาคม 1962
ในช่วงแรกเข็มขัดเส้นนี้เป็นส่วนหนึ่งของสมาคม Gulf Coast Championship Wrestling (GCCW) และต่อมาเป็น Southeastern Championship Wrestling (SCW) ซึ่งต่อมาได้กลายเป็น Continental Championship Wrestling (CCW) ในปี 1985
ดูเพิ่ม

National Wrestling Alliance
Southeastern/Continental Championship Wrestling
แหล่งข้อมูลอื่น

Wrestling-Titles.com
เอ็นร้อยหวาย

เอ็นกล้ามเนื้อด้านหลังขาส่วนล่าง
สำหรับเรื่องเล่าการเจาะเอ็นร้อยหวาย ดูที่ เรื่องปรัมปราเอ็นร้อยหวาย
| เอ็นร้อยหวาย |
| --- | --- |
เอ็นร้อยหวายยึดกล้ามเนื้อแกสตรอคนีเมียส และกล้ามเนื้อโซเลียส
รายละเอียด
ที่ตั้ง: ด้านหลังขาส่วนล่าง
ตัวระบุ
ภาษาละติน: tendo calcaneus, tendo Achillis
MeSH: D000125
TA98: A04.7.02.048
TA2: 2662
FMA: 51061
อภิธานศัพท์กายวิภาคศาสตร์[แก้ไขบนวิกิสนเทศ]
เอ็นร้อยหวาย (อังกฤษ: Achilles tendon, heel cord) หรือ เอ็นส้นเท้า (calcaneal tendon) เป็นเอ็นกล้ามเนื้อด้านหลังขาส่วนล่าง เอ็นร้อยหวายเป็นเอ็นกล้ามเนื้อที่หนาที่สุดในร่างกายมนุษย์ ทำหน้าที่ยึดกล้ามเนื้อแพลนทาริส กล้ามเนื้อแกสตรอคนีเมียส (น่อง) และกล้ามเนื้อโซเลียสเข้ากับกระดูกส้นเท้า เอ็นร้อยหวายทำงานร่วมกับกล้ามเนื้อเหล่านี้ในการเหยียดข้อเท้า (plantar flexion) และการงอเข่า (ไม่รวมกล้ามเนื้อโซเลียส)
ความผิดปกติของเอ็นร้อยหวายรวมถึงเอ็นร้อยหวายอักเสบ เอ็นร้อยหวายเสื่อม เอ็นร้อยหวายฉีกขาด หรือมีคอเลสเตอรอลสะสมจนเป็นกระเหลืองที่ผิวหนัง
คำว่า Achilles tendon ปรากฏในค.ศ. 1693 ตามชื่ออคิลลีส วีรบุรุษในเทพปกรณัมกรีก
โครงสร้าง

เอ็นร้อยหวายเชื่อมกล้ามเนื้อเข้ากับกระดูกเช่นเดียวกับเอ็นกล้ามเนื้ออื่น ๆ มีตำแหน่งอยู่ที่ด้านหลังขาส่วนล่าง เอ็นร้อยหวายเชื่อมกล้ามเนื้อแกสตรอคนีเมียสและกล้ามเนื้อโซเลียสเข้ากับปุ่มกระดูกส้นเท้า โดยมีจุดเริ่มใกล้ส่วนกลางของน่อง ก่อนจะสอดเข้าส่วนกลางหลังกระดูกส้นเท้า และมีส่วนปลายล่างของเอ็นที่แผ่ออก
เอ็นร้อยหวายคลุมด้วยพังผืดและผิวหนัง มองเห็นได้ชัดที่ด้านหลังกระดูกขาส่วนล่าง บริเวณที่เป็นช่องว่างประกอบด้วยเนื้อเยื่อเกี่ยวพันชนิดโปร่งบางและเนื้อเยื่อไขมัน มีถุงน้ำไขข้อ (synovial bursa) วางตัวระหว่างเอ็นกับส่วนบนของกระดูกส้นเท้า เอ็นร้อยหวายเป็นเอ็นกล้ามเนื้อที่หนาที่สุดในร่างกายมนุษย์ สามารถรองรับความเค้นภาระ (load stress) ได้ 3.9 เท่าของน้ำหนักตัวขณะเดิน และ 7.7 เท่าของน้ำหนักตัวขณะวิ่ง
หน้าที่

เอ็นร้อยหวายทำงานร่วมกับกล้ามเนื้อแกสตรอคนีเมียสและกล้ามเนื้อโซเลียสในการเหยียดข้อเท้าผ่านเส้นประสาททิเบียล นอกจากนี้เอ็นร้อยหวายและกล้ามเนื้อแกสตรอคนีเมียสยังทำงานร่วมกับกล้ามเนื้ออื่น เช่น แฮมสตริง กล้ามเนื้อไบเซ็ปส์ ฟีเมอริส และกล้ามเนื้อป็อปลิเทียสในการงอเข่า
เนื่องจากเส้นใยเอ็นร้อยหวายขดเป็นเกลียวประมาณ 90 องศา เส้นใยจากกล้ามเนื้อแกสตรอคนีเมียสจึงโน้มไปยึดกับส่วนนอกของกระดูก ขณะที่เส้นใยจากกล้ามเนื้อโซเลียสเอนไปยึดใกล้กับแนวกลางของกระดูก
ที่มา

ฟิลิป เวอร์เฮเยน นักกายวิภาคศาสตร์ชาวเฟลมิชบันทึกถึงเอ็นร้อยหวายในชื่อ "the cord of Achilles" ในตำรา Corporis Humani Anatomia (ค.ศ. 1693) โดยอิงจากตำนานของอคิลลีส วีรบุรุษที่เมื่อครั้งยังเป็นทารกถูกธิทีส ผู้เป็นมารดาจุ่มในแม่น้ำสติกซ์เพื่อให้ร่างกายแข็งแกร่ง แต่ส้นเท้าไม่ได้สัมผัสน้ำ จึงกลายเป็นจุดอ่อนที่ทำให้เขาถูกสังหารในสงครามกรุงทรอย อย่างไรก็ตามฮิปพอคราทีส แพทย์ชาวกรีก กล่าวถึงเอ็นร้อยหวายเป็นครั้งแรกในชื่อ "tendo magnus" (เอ็นใหญ่) และนักกายวิภาคศาสตร์ก่อนเวอร์เฮเยนเรียกเอ็นนี้ว่า "เอ็นฮิปพอคราทีส" (chorda Hippocratis)
เอ็นร้อยหวายรู้จักอีกชื่อคือเอ็นส้นเท้า (calcaneal tendon) ซึ่งเป็นชื่อที่บรรยายในเชิงวิทยาศาสตร์ โดยคำว่า calcaneal มาจาก calcaneus ที่หมายถึงกระดูกส้นเท้า
เอ็นเอ๊กซ์ที ยูเค

บทความนี้เกี่ยวกับthe TV show สำหรับthe developmental brand ดูที่ NXT UK (WWE brand)
| เอ็นเอ๊กซ์ที ยูเค |
| --- | --- |
ประเภท:   มวยปล้ำอาชีพ  กีฬาเพื่อความบันเทิง 
สร้างโดย: พอล "ทริปเปิลเอช" เลเวสก์
แสดงนำ: ค่าย NXT UK
ประเทศแหล่งกำเนิด: สหราชอาณาจักร
จำนวนฤดูกาล: 1
จำนวนตอน: 4 (as of 26 สิงหาคม ค.ศ. 2018 (2018-08-26))
การผลิต
กล้อง: รูปแบบ Multicamera
บริษัทผู้ผลิต: ดับเบิลยูดับเบิลยูอี
ออกอากาศ
เครือข่าย: ดับเบิลยูดับเบิลยูอี เน็ตเวิร์ค (ค.ศ. 2018 (2018) – ปัจจุบัน)
ออกอากาศ: 28 กรกฎาคม ค.ศ. 2018 (2018-07-28) – present
การแสดงที่เกี่ยวข้อง
  ดับเบิลยูดับเบิลยูอี รอว์  ดับเบิลยูดับเบิลยูอี สแมคดาวน์  ดับเบิลยูดับเบิลยูอี ทูโอไฟว์ ไลว์ฟ  ดับเบิลยูดับเบิลยูอี เมนอีเวนต์  ดับเบิลยูดับเบิลยูอี เอ็นเอ๊กซ์ที 
เอ็นเอ๊กซ์ที ยูเค (อังกฤษ: NXT UK) เป็นรายการโทรทัศน์เกี่ยวกับมวยปล้ำอาชีพ ผลิตโดย ดับเบิลยูดับเบิลยูอี (WWE) และเป็นรายการโทรทัศน์หลักของค่าย NXT UK ของ WWE รายการนี้ได้ถูกประกาศเปิดตัวอย่างเป็นทางการในยูไนเต็ดคิงดอมแชมเปียนชิปทัวร์นาเมนต์ (2018)
ผู้จัดการทั่วไป

| ผู้จัดการทั่วไป | วันที่ดำรงตำแหน่ง | หมายเหตุ |
| --- | --- | --- |
| Johnny Saint | 7 มิถุนายน ค.ศ. 2018 (2018-06-07) – ปัจจุบัน |  |
ดูเพิ่ม

มวยปล้ำอาชีพในสหราชอาณาจักร
เอ็นบีทีเวิลด์

| --- | --- |

ประเทศ:  ไทย
พื้นที่แพร่ภาพ:  ประเทศไทย
เครือข่าย: โทรทัศน์ที่ไม่ใช้คลื่นความถี่
สำนักงานใหญ่: เลขที่ 90-91 ถนนเพชรบุรี แขวงบางกะปิ เขตห้วยขวาง กรุงเทพมหานคร
แบบรายการ
ระบบภาพ: 576ไอ (16:9 คมชัดมาตรฐาน)
ความเป็นเจ้าของ
เจ้าของ: สำนักข่าวกรมประชาสัมพันธ์ สถานีวิทยุโทรทัศน์แห่งประเทศไทย กรมประชาสัมพันธ์ สำนักนายกรัฐมนตรี
บุคลากรหลัก: สุดฤทัย เลิศเกษม อธิบดีกรมประชาสัมพันธ์ ศุภพงษ์ เชาวน์แล่น ผู้อำนวยการ สถานีวิทยุโทรทัศน์แห่งประเทศไทย จริยา ประสพทรัพย์ ผู้อำนวยการ สำนักข่าวกรมประชาสัมพันธ์
ช่องรอง: สถานีวิทยุโทรทัศน์แห่งประเทศไทย สถานีวิทยุโทรทัศน์แห่งประเทศไทย ส่วนภูมิภาค สถานีวิทยุกระจายเสียงแห่งประเทศไทย
ประวัติ
เริ่มออกอากาศ: 1 มกราคม พ.ศ. 2556 (12 ปี)
ชื่อเดิม: เอ็นเอ็นที (ออกอากาศทางอินเทอร์เน็ต:2551-2554)
ลิงก์
เว็บไซต์: Live Broadcast
สถานีโทรทัศน์ดาวเทียมเอ็นบีที (อังกฤษ: National Broadcasting Television) เป็นสถานีโทรทัศน์ผ่านดาวเทียม ในการกำกับดูแลของสถานีวิทยุโทรทัศน์แห่งประเทศไทย กรมประชาสัมพันธ์ และถือว่าเป็นเคเบิลโทรทัศน์ ที่ทางกรมฯ ได้ว่าจ้างให้ภาคเอกชน หรือระหว่างกรมฯกับเอกชนร่วมผลิต, ก่อตั้งสถานีและออกอากาศกันเอง ออกอากาศในระบบบอกรับสมาชิก (เคเบิลทีวี) มีทั้งสิ้น 9 ช่อง ได้แก่
ช่องรายการในปัจจุบัน

เอ็นบีทีเวิลด์ (อังกฤษ: NBT World) เป็นช่องโทรทัศน์ที่ไม่ใช้คลื่นความถี่ในประเทศไทย นำเสนอข่าวสารและรายการเชิงสาระ เป็นภาษาอังกฤษตลอด 24 ชั่วโมง ผลิตโดย สำนักข่าวกรมประชาสัมพันธ์ สถานีวิทยุโทรทัศน์แห่งประเทศไทย (สทท.) ออกอากาศผ่านช่องสัญญาณดาวเทียม ของสถานีวิทยุโทรทัศน์แห่งประเทศไทย (สทท.) ส่วนกลาง และออกอากาศคู่ขนานผ่านเครือข่ายสถานีวิทยุโทรทัศน์แห่งประเทศไทย ส่วนภูมิภาค ระหว่างเวลา 01:00-04:00 น. ของทุกวัน รวมถึงนำรายการบางส่วนไปออกอากาศทาง ไทยทีวีโกลบอลเน็ตเวิร์ก เอ็มคอตเวิลด์ อีกด้วย ทั้งนี้ ในวันที่ 1 ตุลาคม 2565 เอ็นบีทีเวิลด์ ได้ยุติการออกอากาศผ่านทางโทรทัศน์ผ่านดาวเทียมและโทรทัศน์เคเบิล แต่ยังคงมีการออกอากาศสถานีฯตามปกติ โดยสามารถรับฟังและรับชมรายการต่างๆได้ผ่านทางเว็บไซต์ของสำนักข่าวกรมประชาสัมพันธ์ ในหน้าเพจเอ็นบีทีเวิลด์(ภาษาอังกฤษ)เพียงช่องทางเดียวเท่านั้น
ช่องรายการในอดีต

Newsline เสนอข่าว และสาระบันเทิง 24 ช.ม. ผลิตโดย บริษัท ทราฟฟิก คอร์เนอร์ โฮลดิ้ง จำกัด (มหาชน)
Nation Channel ทันข่าว 24 ช.ม. ผลิตโดย บริษัท เนชั่น บรอดแคสติง คอร์เปอเรชั่น จำกัด (มหาชน)
EarthOne ช่องรายการถ่ายทอดความเคลื่อนไหวของโลก
Filmagix ช่องรายการภาพยนตร์
ASIA HITS ผลิตรายการเพลงลูกทุ่ง ผลิตโดย บริษัท เอ็มวี เทเลวิชั่น (ไทยแลนด์) จำกัด
สถานีวิทยุโทรทัศน์รัฐสภา ผลิตโดย สำนักเลขาธิการสภาผู้แทนราษฎร
เน็กซ์สเตป เทเลวิชั่น
สำรวจโลก
สยามกีฬาทีวี รายการทีวีกีฬา โดยทีมงานสยามกีฬารายวัน ผลิตโดย บริษัท สยามสปอร์ต เทเลวิชั่น จำกัด
THAI VARIETY รายการแฟชั่น
ดูเพิ่ม

กรมประชาสัมพันธ์
สำนักข่าวกรมประชาสัมพันธ์
สถานีวิทยุกระจายเสียงแห่งประเทศไทย
สถานีวิทยุโทรทัศน์แห่งประเทศไทย
สถานีวิทยุโทรทัศน์แห่งประเทศไทย ส่วนภูมิภาค
เอ็นดับเบิลยูเอ ช็อคเวฟ ครุย์เซอร์ เอ็กซ์ แชมเปี้ยนชิพ

เอ็นดับเบิลยูเอ ช็อคเวฟ ครุย์เซอร์ เอ็กซ์ แชมเปี้ยนชิพ (อังกฤษ: NWA Shockwave Cruiser X Championship) เป็นเข็มขัดแชมป์รุ่นครุย์เซอร์เวทของNWA Shockwave (NWA-SW) และ National Wrestling Alliance (NWA) ก่อตั้งขึ้นเมื่อวันที่ 29 ตุลาคม ค.ศ. 2002 จนถึงปี ค.ศ. 2006
ประวัติการครองแชมป์

| --- | --- |
#: Order in reign history
Reign: The reign number for the specific set of wrestlers listed
Event: The event in which the title was won
—: Used for vacated reigns so as not to count it as an official reign
N/A: The information is not available or is unknown
+: Indicates the current reign is changing daily
ประวัติการครองแชมป์ > ชื่อเรียก

| Name | Years |
| --- | --- |
CSWF Cruiserweight Championship: 2002 — 2004
CSWF Cruiser X Championship: 2004 — 2005
NWA: Cyberspace Cruiser X Championship: 2005 — 2006
NWA Shockwave Cruiser X Championship: 2006
ประวัติการครองแชมป์ > การครองแชมป์

| # | Wrestlers | Reign | Date | Days held | Location | Event | Notes | Ref>  |
| --- | --- | --- | --- | --- | --- | --- | --- | --- |
| 01 !1 | Sheridan !Shawn Sheridan | 01 !1 | 000000002002-10-19-000019 ตุลาคม 2002 | 329 | Flemington !Flemington, New Jersey | Halloween Horror !Halloween Horror (2002) | Sheridan defeated Morbius and Brian Fury in a three way match to become the first CSWF Cruiserweight Champion. |  |
| 02 !2 | Eckos !Rob Eckos | 01 !1 | 000000002003-09-13-000013 กันยายน 2003 | N/A | Rahway !Rahway, New Jersey | SummerBash !SummerBash (2003) |  |  |
| 38.5 !— | Vacated !Vacated | zz !— | N/A | zz !— | N/A | N/A | The championship is vacated when Eckos fails to appear for a scheduled title defence and is stripped as champion. |  |
| 03 !3 | Shane !Michael Shane | 01 !1 | 000000002004-02-21-000021 กุมภาพันธ์ 2004 | 189 | Wayne !Wayne, New Jersey | SuperBrawl Saturday II !SuperBrawl Saturday II (2004) | Defeated Dan Barry to win the vacant title. The title was renamed the CSWF Cruiser X Championship shortly afterwards. |  |
| 38.5 !— | Vacated !Vacated | zz !— | 000000002004-08-28-000028 สิงหาคม 2004 | zz !— | Wayne !Wayne, New Jersey | CyberCade !CyberCade (2004) | The championship is vacated when Shane abandoned the belt in a nearby garbage can following his victory over Grim Reefer in a lumberjack match. |  |
| 04 !4 | Dutt !Sonjay Dutt | 01 !1 | 000000002005-01-08-00008 มกราคม 2005 | 120 | Wayne !Wayne | Fatal Attraction !Fatal Attraction (2005) | Awarded title via forfeit when Grim Reefer failed to appear. That same night, the title was renamed the NWA: Cyberspace Heavyweight Championship when the promotion joins the National Wrestling Alliance. |  |
| 05 !5 | Skipper !Elix Skipper | 01 !1 | 000000002005-08-21-000021 สิงหาคม 2005 | 273 | Wayne !Wayne | Cybercade 2 !Cybercade 2 (2005) |  |  |
| 06 !6 | Reefer !Grim Reefer | 01 !1 | 000000002006-05-21-000021 พฤษภาคม 2006 | 194 | Flemington !Flemington | Shockwave VII !Shockwave VII (2006) |  |  |
| 33.5 !— | Deactivated !Deactivated | zz !— | 000000002006-12-01-00001 ธันวาคม 2006 | zz !— | zz !N/A | zz !N/A | Title is discontinued when NWA Shockwave returns after a six-month hiatus following the death of founder Billy Firehawk. |  |